Kõige lihtsam viis akordidega kitarril tutvust teha, on avada mõni akordiraamat või lihtne online akordiehitaja ning sealt akordikujud pähe tuupida. See töötab hästi, kuni kolmeduuri lood on sinu ülim eesmärk. Kui aga tahad juba teada, kuidas ühendada meloodiat harmooniaga ja mängida nii, et sinu peas kõlav "Knockin' on Heaven's Door" ei oleks kõige teiste jaoks "Põdra maja" või "Õllepruulija", on tarvis akordidest rohkem teada. Sa pead teadma, mis on akordi sees ja miks.